מי הבא בתור בבקשה? בלה בלה בלה "ואהבת לרעך כמוך, זה כלל גדול בתורה"... איך מלמל פעם אחר, הצדיק רבי עקיבא: לשלפן לעת מזור בסימטאות ריו העמוסה. משייפים ציפורניים בזרוח החמה מרפים מן ההוא מושכים את ההיא כמו שתי זונות ברזילאיות אנחנו ממלמלים את החיים לדעת, אז כנראה שזה אינטרסים אחרי הכל, הא בדלי סיגריות חורצים בשביל האבנים הצהובות. ועוד ועוד ועוד התאווה מזדקפת בין רגלי המוסר שלנו, כאשר עקומות היצע וביקוש נפגשות מלמולים מלמולים מלמולים "האנשים הם תכליות. לא אמצעים..." איך מלמל פעם אחד, קאנט הגרמני : ורגשות הם, כידוע, נחמת -איכרים. אבל אנחנו זונות צמרת שבסופו של ליל הלקוח הוא ארעי, ותוך כדי מימוש האינטרס פה ושם מתפתים לשכוח המחיר. את לעתים אפילו לא מגלים לו מחכים לעשות טובה לראשון שיקרב אל הקיר. בשדרת החיים העמוסה שמוטים ברוח, מרפים מן ההיא מושכים את ההוא כמו שתי זונות ברזילאיות אנחנו ממלמלים את החיים לדעת,